Burduja, după ce Călin Georgescu i-a îndemnat pe români să meargă duminică la secțiile de vot: "Provocare gândită după tiparul acțiunilor KGB"
Sebastian Burduja, ministrul Energiei, a afirmat sâmbătă seară, 7 decembrie, că "cei care ne vor răul nu se vor opri", făcând referire la apelul lui Călin Georgescu ca românii să meargă la secțiile de vot duminică, 8 decembrie. Burduja susține că ceea ce a făcut Georgescu este doar o provocare gândită după tiparul acțiunilor KGB de propagare a urii, dezbinării și neîncrederii în instituțiile democrației.